ตอบคำถามสายตรง CC077396 การประชุมสภาครั้งแรก

 การประชุมสภาท้องถิ่นครั้งแรก กฎหมายกำหนดให้นายอำเภอหรือผู้ว่าราชการจังหวัดเรียกประชุมสภาครั้งแรก สิ่งที่ต้องทำในการประชุมสภาครั้งแรก คือ

 1. ปฏิญาณตนในที่ประชุม (ยกเว้นสภาองค์การบริหารส่วนตำบล)

 2. เลือกประธานสภาท้องถิ่น

 3. เลือกรองประธานสภาท้องถิ่น

 4. เลือกเลขานุการสภาท้องถิ่น

 5. กำหนดเกี่ยวกับสมัยประชุมสามัญของปีนั้นและสมัยประชุมสามัญสมัยแรกของปีถัดไปตามที่กฎหมายกำหนด

 เมื่อมีประธานสภาท้องถิ่นแล้ว กฎหมายกำหนดให้ประธานสภาท้องถิ่นเรียกประชุมสภาท้องถิ่นเพื่อให้ผู้บริหารท้องถิ่นแถลงนโยบายต่อสภาท้องถิ่น ประธานสภาท้องถิ่นจึงมีหน้าที่เรียกประชุมเพื่อให้ผู้บริหารท้องถิ่นแถลงนโยบาย จึงควรกำหนดสมัยประชุมสามัญสมัยแรกให้เหมาะสม เพื่อให้ผู้บริหารท้องถิ่นได้แถลงนโยบายในระยะเวลาตามที่กฎหมายกำหนด